Diari Oficial de la Generalitat Valenciana


Sumari del DOGV 4180, del 31-01-2002 (2002/352)

Informació pública de l'aprovació definitiva del projecte d'urbanització del sector 7 de sòl urbanitzable terciari del Pla General de Puçol.
--------------------------------------------------------------------------------------------------------------------------------------------

### Dades del document

Número de DOGV
:   4180

Data del DOGV
:   31-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/352


Organisme emissor
:   Ajuntament de Puçol

Tipus de document
:   Anunci

Informació pública de l'aprovació definitiva del projecte d'urbanització del sector 7 de sòl urbanitzable terciari del Pla General de Puçol. [2002/F352]
  
El Ple de la corporació, en la sessió extraordinària del dia 20 de desembre de 2001, va adoptar, entre altres, l'acord d'aprovació del projecte d'urbanització del sector 7, del pla general, la part dispositiva del qual es transcriu tot seguit:
  
«Primer. Aprovar definitivament el projecte d'urbanització del sector 7 de sòl urbanitzable terciari del pla general d'aquesta localitat, presentat per l'empresa municipal Gespul, SA, en data 3 de maig de 2001, amb la documentació complementària presentada en dates 15 i 28 de juny de 2001, 20 de juliol de 2001, i 10 i 20 de setembre de 2001, redactat per l'arquitecte José Manuel Momparler Pechuán, per un import de cent cinquanta-nou milions huit-centes vint-i-cinc mil tres-centes seixanta-set (074.149.364) pessetes, equivalent a nou-cents seixanta mil cinc-cents seixanta-nou euros i vuitanta cèntims d'euro (960.569,80 euros).
  
Segon. Notifiqueu-ho a l'empresa municipal Gespul, SA, encarregada de la gestió urbanística d'aquest sector, als efectes que en el moment pertinent done trasllat al director de les obres de les al·legacions presentades i de l'informe de l'enginyer tècnic industrial municipal de data 24 de setembre de 2001.
  
Tercer. Notifiqueu aquest acord als titulars de drets afectats.
  
Quart. Publiqueu aquest acord en el Butlletí Oficial de la Província de València i en el Diari Oficial de la Generalitat Valenciana.
  
Cinqué. Facultar l'alcalde a fi que, en nom de la corporació, realitze totes les actuacions que siguen necessàries per a l'execució d'aquest acord.
  
Sisé. Estendre diligència d'aprovació definitiva pel secretari de la corporació sobre la documentació del projecte.»
  
Contra l'acte administratiu transcrit, que és definitiu en via administrativa, i de conformitat amb el que s'estableix en la Llei Reguladora del Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciosa Administrativa, es podrà interposar un dels recursos següents:
  
A) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes comptador des de l'endemà de la recepció d'aquesta notificació. Si transcorre un mes des de l'endemà de la interposició del recurs de reposició sense que aquest s'haja resolt i notificat, es podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs que estime procedent.